# W. C. Fields

| **W. C. Fields** |
| --- |
|  |
|  |
| Persona informo
 |
| **W. C. Fields**  |
| **Naskiĝo** | 29-an de januaro 1880 (1880-01-29) en Darby, Pensilvanio,  Usono |
| **Morto** | 25-an de decembro 1946 (1946-12-25) (66-jaraĝa) en Pasadena, Kalifornio,  Usono |
| **Tombo** | Forest Lawn Memorial Park   vd |
| **Religio** | ateismo vd |
| **Lingvoj** | angla vd |
| **Ŝtataneco** | Usono   vd |
| Familio
 |
| **Patro** | James Lydon Duckenfield (mul)   vd |
| **Patrino** | Kate Spangler Fenton (mul)   vd |
| **Amkunulo** | Carlotta Monti (en)   Bessie Poole (mul)    vd |
| Profesio
 |
| **Okupo** | filmaktoro  cirkisto  filmreĝisoro  verkisto  ĵonglisto  scenaristo  komediisto  kabaredisto  teatra aktoro  aktoro  reĝisoro   vd |
| **Aktiva dum** | 1898–1946 vd |
|

|   Honorigoj |
| --- |
| Honorigoj
 | * stelo sur la Trotuaro de famo en Holivudo

vd |

 |
| **En TTT** | Oficiala retejo vd |
|  |
| vd | **Fonto: Vikidatumoj** |
|  |

**W. C. Fields** (naskiĝis je la 29-a de januaro 1880, mortis je la 25-a de decembro 1946) estis usona komediisto kaj aktoro. Fields kreis grandan usonan komikan figuron, unu el la plej grandaj de la unua duono de la 20-a jarcento—mizantropo kiu ŝanceliĝis ĉe la rando de la arlekeneco, egoisto blinda al sia propra fiaskado, ĉarma ebriulo, kaj viro kiu malamikis al infanoj, hundoj kaj virinoj, krom se ili estis la malĝusta tipo de virinoj.

Naskita kun la nomo **William Claude DUKENFIELD**, Fields fuĝis el hejmo je la aĝo de 11 kaj envenis vodevilon. De la aĝo de 21 li vojaĝis kun komedia ĵongla prezentaĵo, iĝante frapliniano, en kaj Norda Ameriko kaj Eŭropo. En 1906 li debutis ĉe Broadway en la muzika komedio *The Ham Tree*, en kontrakto kun impresario Flo Ziegfeld.

Kiel multaj vodevilanoj, Fields laboris en silentaj filmoj kaj unubobenaj filmoj, sed grandan teatran famon li unue atingis en 1923 en la Broadway-muzikalo *Poppy*, kie li perfektigis sian karakterprezenton kiel afablaĉa, fiaskanta trompisto. Fields pli malfrue aperis en parolantaj plenlongaj filmoj kaj mallongaj filmaĵoj, inkluzive de *It's a Gift* (Ĝi Estas Donacaĵo) en la 1934.

Fields havis pasion por neprobablaj nomoj kaj multaj de liaj karakteroj havis ilin. Ĉar li ofte ankaŭ verkis la scenarojn de siaj filmoj, la rololistoj ofte inkluzivas tre nekutimajn nomojn.

Li ankaŭ ludis la rolon de Mr. MICAWBER en filmo laŭ libro de Charles Dickens *David Copperfield* (David Copperfield de MGM, kiun reĝisoris George Cukor en 1935. La scenejan rolon, kiu famigis lin, Fields rekreis en versio de "Poppy" por la filmfirmao *Paramount Studios*, en kiu Richard Cromwell ludis la aspiranton por la mano de la filino de Fields, Rochelle Hudson.

Malsano, kiu malpliboniĝis pro lia ekscesa drinkado, haltigis la filman laboron de Fields por iom da tempo, sed 1938 li faris revenaĵon interŝanĝante insultojn kun pupo de la ventroparolisto Charlie Mccarthy en radio. En 1940 li faris *My Little Chickadee* kun Mae WEST, eble lia plej bone rememorata rolo, kaj samjare ankaŭ *The Bank Dick*.

En fina ironio, W. C. FIELDS mortis je la sola festotago, kiun li, laŭ sia aserto, malestimis: Kristnasko Tago. Li estis entombigita en Glendale, Kalifornio.

Inter pluraj aliaj ankaŭ lia amorantino, Carlotta MONTI, kronikigis la vivon de la fama aktoro en sia libro *W. C. Fields and Me* (W. C. Fields kaj mi). Ŝia libro estis filmigita sub la sama nomo en 1976.

## Eksteraj ligiloj

* "W.C. Fields: The Radio Years" Arkivigite je 2008-09-30 per la retarkivo Wayback Machine La Radiaj Jaroj *(angle)*